"หม่อมอุ๋ย"ชี้เงินนอกไหลเข้ายาว ย้ำไทยพร้อมรับมือ
รองนายกฯ ด้านเศรษฐกิจ ชม ธปท.สามารถดูแลค่าเงินได้ดีมาก ย้ำไทยพร้อมรับมือ เงินไหลเข้า
28 ม.ค. 2558

รองนายกฯ ด้านเศรษฐกิจ ชม ธปท.สามารถดูแลค่าเงินได้ดีมาก ย้ำไทยพร้อมรับมือ เงินไหลเข้า
วันที่ 28 ม.ค. ม.ร.ว.ปรีดิยาธร เทวกุล รองนายกรัฐมนตรี กล่าวว่า ในสัปดาห์ที่ผ่านมาที่มีเงินไหลเข้าจำนวนมากนั้นธนาคารแห่งประเทศไทย(ธปท.) สามารถดูแลค่าเงินได้ดีมาก โดยเท่าที่ได้ติดตามสัปดาห์นี้ตลาดหลักทรัพย์ก็ไม่ได้ปรับตัวขึ้นมากนัก และขณะนี้ก็ไม่ได้พบการเก็งกำไรที่ผิดปกติ
อย่างไรก็ตาม เชื่อว่าการไหลเข้าของเงินทุนคงจะเกิดขึ้นยาว เพราะการเพราะการดำเนินมาตรการคิวอีของยุโรปที่มีการเติมเงินเข้าระบบ 6 หมื่นล้านยูโรต่อเดือนจะยังเกิดขึ้นอีกนานซึ่งแระเทศไทยต้องตื่นตัวและเตรียมตัวรับและก็ได้เตรียมตัวมาตลอด เพราะสุานการณ์นี้เคยเกิดขึ้นมาแล้วและไม่เฉพาะกับประเทศไทยแต่เกิดประเทศอื่นในเอเชียที่มีเงินไหลเข้าในช่วงที่สหรัฐฯ ออกมาตรการคิวอีเติมเงินเข้าระบบ 7.5 หมื่นล้านเหรียญตาอเดือนต่อเนื่องอยู่กว่าปีครึ่งและขณะนั้นไทยก็สามารถดูตัวเองได้